OzLabs/hebrew-wiki-articles huggingface dataset:
סקו פופאנה

סקו מוחמד פופאנה (בלועזית: Seko Mohamed Fofana, נולד ב-7 במאי 1995) הוא כדורגלן מחוף השנהב המשחק כקשר עבור אל-איתיפאק מליגת העל הסעודית ובנבחרת חוף השנהב.

==קריירה==
פופאנה נולד בפריז, צרפת. והחל את הקריירה שלו במחלקת הנוער של פריז. בגיל 15 עבר ללוריאן ולאחר שנתיים עבר לאנגליה כאשר הצטרף למנצ'סטר סיטי מהפרמייר ליג ב-2013 ומיד נשלח לקבוצת הפיתוח.

פופאנה החל לשחק בקביעות בקבוצת הנוער של המועדון ואף כבש מספר שערים. במהלך משחק ידידות של קבוצת המילואים של מנצ'סטר סיטי נגד רייקה, הוא ספג קריאות גזעניות משחקן היריבה וכתוצאה מכך שחקני סיטי עזבו את המגרש והמשחק בוטל.

בנובמבר 2014 הושאל פופאנה לפולהאם מהצ'מפיונשיפ עד ינואר 2015. הוא ערך את הופעת הבכורה שלו כמחליף והרשים מאוד, מה שהוביל להארכת תקופת ההשאלה עד סוף העונה. הוא כבש את שער הבכורה שלו בניצחון 0-2 על האדרספילד במרץ 2015. בסך הכל ערך 25 הופעות וכבש שער אחד בפולהאם לפני שחזר למנצ'סטר סיטי.

לאחר שערך שתי הופעות במדי מנצ'סטר סיטי במסע משחקים באוסטרליה, הושאל פופאנה לבסטיה מליגת העל הצרפתית לעונת 2015/2016. הוא ערך את הופעת הבכורה שלו בליגה הצרפתית במשחק הפתיחה של העונה ושיחק 90 דקות מלאות בניצחון 1-2 על ראן. בסך הכל ערך 32 הופעות וכבש שער אחד עבור בסטיה.
לאחר שלוש שנים במנצ'סטר סיטי, פופאנה חתם באודינזה מהסרייה א' האיטלקית לחוזה לחמש שנים תמורת 2.5 מיליון אירו. הוא ערך את הופעת הבכורה שלו במשחק הפתיחה של העונה בהפסד 0–4 לרומא.

באוגוסט 2020 חתם פופאנה על חוזה לארבע שנים בלאנס מהליגה הצרפתית. הוא כבש את שער הבכורה שלו במדי לאנס בפברואר 2021 נגד דיז'ון. בעקבות יכולת טובה, הוא זכה בתואר שחקן החודש של ליגת העל הצרפתית עבור ספטמבר 2021. במאי 2022 הוא זכה בפרס מארק ויוויאן פו ככדורגלן האפריקאי הטוב ביותר בצרפת לעונת 2021/2022, לאחר שכבש 8 שערים ב-37 הופעות. באוגוסט 2022 האריך את חוזהו בלאנס עד 2025.

ביולי 2023 חתם פופאנה בא-נסר הסעודית ל-3 שנים תמורת כ-25 מיליון אירו.<ref></ref> בינואר 2024 הושאל לאל-איתיפאק עד לסוף העונה.

==נבחרת לאומית==
פופאנה היה יכול לייצג את נבחרות צרפת או חוף השנהב מכיוון שהוריו משם. הוא ייצג את צרפת במספר נבחרות נוער לאומיות. באפריל 2017 בחר פופאנה לייצג את נבחרת חוף השנהב.

הוא ערך את הופעת הבכורה שלו בהפסד 0–2 למרוקו במוקדמות מונדיאל 2018 בנובמבר 2017.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים מחוף השנהב
קטגוריה:קשרי כדורגל צרפתים
קטגוריה:קשרי כדורגל מחוף השנהב
קטגוריה:כדורגלני מנצ'סטר סיטי
קטגוריה:כדורגלני פולהאם
קטגוריה:כדורגלני בסטיה
קטגוריה:כדורגלני אודינזה
קטגוריה:כדורגלני לאנס
קטגוריה:כדורגלני א-נסר
קטגוריה:כדורגלני אל-איתיפאק
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:ספורטאים איבוארים באנגליה
קטגוריה:ספורטאים איבוארים באיטליה
קטגוריה:ספורטאים זרים בערב הסעודית
קטגוריה:ספורטאים צרפתים באנגליה
קטגוריה:ספורטאים צרפתים באיטליה
קטגוריה:ספורטאים צרפתים בערב הסעודית
קטגוריה:צרפתים שנולדו ב-1995
קטגוריה:איבוארים שנולדו ב-1995
אליס אמברוז

אליס אמברוז לזרוביץ (באנגלית: Alice Ambrose Lazerowitz; 25 בנובמבר 1906 – 25 בינואר 2001) הייתה פילוסופית, לוגיקונית וסופרת אמריקאית.

== ביוגרפיה ==
=== ראשית חייה והשכלה ===
אליס לומן אמברוז נולדה בלקסינגטון, אילינוי, ארצות הברית, ובגיל 13 התייתמה. היא למדה פילוסופיה ומתמטיקה באוניברסיטת מיליקין (1924–1928). ב-1932 לאחר שסיימה את הדוקטורט שלה באוניברסיטת ויסקונסין–מדיסון, היא נסעה לאוניברסיטת קיימברידג' (Newnham College) כדי ללמוד אצל ג.א. מור ולודוויג ויטגנשטיין. ב-1938 היא קיבלה שם דוקטורט שני.

=== ויטגנשטיין ===
אמברוז הפכה לתלמידה קרובה של ויטגנשטיין, ומאוחר יותר התייחסה לקשר שלה עמו "בלודוויג ויטגנשטיין: פילוסופיה ושפה" (1972), כרך שערכה בשיתוף עם בעלה מוריס לזרוביץ. אמברוז, יחד עם סטודנטית עמיתה מרגרט מקדונלד, רשמה בחשאי (שכן ויטגנשטיין לא התיר זאת) הערות במהלך הרצאותיו, שמאוחר יותר פורסמו. היא הייתה אחת מקבוצה נבחרת של תלמידים שוויטגנשטיין הכתיב להם את מה שנקרא "ספרים כחולים וחומים", המתארים את המעבר בהגותו של ויטגנשטיין בין שתי יצירותיו העיקריות, "טרקטט לוגי-פילוסופי" ו-"חקירות פילוסופיות". ב-1935 הפסיק ויטגנשטיין את הקשר שלהם בפתאומיות, לאחר שאמברוז החליטה, בעידוד ג.א. מור, לפרסם מאמר שכותרתו "פיניטיזם במתמטיקה" בכתב העת הפילוסופי "Mind" שנועד להסביר את עמדתו של ויטגנשטיין בנושא.

=== קריירה ===
ב-1935, כשחזרה לארצות הברית, החלה אמברוז את הקריירה שלה באוניברסיטת מישיגן. לאחר מכן ב-1937, היא קיבלה תפקיד במכללת סמית', שם נשארה למשך שאר הקריירה שלה. ב-1964 היא זכתה בפרס אוסטין וסופיה סמית' לפילוסופיה, וב-1972 הפכה לפרופסור אמריטוס. בין 1953 ל-1968, היא הייתה עורכת של "כתב העת ללוגיקה סמלית". היא עסקה בעיקר בלוגיקה ובפילוסופיה מתמטית, וכתבה עם יחד בעלה ספר יסוד בנושא שהפך לספר לימוד בשימוש נרחב והיה ידוע בשם "אמברוס ולזרוביץ". היא שיתפה פעולה עם בעלה במספר כתבים: "יסודות ההיגיון הסימבולי" (1948), 'לוגיקה: תורת ההסקה הפורמלית" (1961), "תיאוריות פילוסופיות" (1976), ומאמרים "בוויטגנשטיין הלא ידוע" (1984). גם לאחר פרישתה היא המשיכה ללמד ולתת הרצאות אורח בסמית', בהמפשייר קולג', באוניברסיטת דלאוור ובאוניברסיטאות אחרות ברחבי ארצות הברית עד למותה, ב-25 בינואר 2001, בגיל 94.

המסמכים האישיים שלה מוחזקים בארכיון מכללת סמית'.
== פרסומים ==
* 
* 
* 
* 
* 
* 
* 
* 
* Ambrose, Alice. (1989) "Moore and Wittgenstein as Teachers," Teaching Philosophy 12(2): 107–113.

== קישורים חיצוניים ==
* [https://findingaids.smith.edu/repositories/4/resources/4 אליס אמברוז לזרוביץ ומוריס לזרוביץ מאמרים] בארכיון סמית' קולג', אוספים מיוחדים של מכללת סמית'

קטגוריה:נשים אמריקאיות במאה ה-20
קטגוריה:סגל אוניברסיטת מישיגן
קטגוריה:בוגרי אוניברסיטת מילקין
קטגוריה:בעלות תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:לוגיקנים אמריקאים
קטגוריה:פילוסופיות אמריקאיות
קטגוריה:פילוסופים אמריקאים
קטגוריה:אמריקאיות שנולדו ב-1906
קטגוריה:אמריקאים שנולדו ב-1906
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
XXXX (בירה)

שמאל
XXXX (מבוטא: four-ex) הוא מותג של בירה אוסטרלית המבושלת במילטון, בריזבן, על ידי מבשלות הבירה של קווינסלנד, Castlemaine Perkins (כיום חטיבה של חברת Lion בבעלות יפנית). הוא נהנה מפופולריות רחבה במדינת קווינסלנד, שם הוא נפוץ כבירה מהברז (מחבית) בפאבים ובברים.
מבשלת XXXX, מילטון, קווינסלנד
המותג XXXX הוצג לראשונה על ידי Castlemaine בשנת 1924, ומהווה חזרה למסורת ארוכת השנים של שימוש ב-Xs על מנת לציין את חוזקה של הבירה. שם המותג נבנה גם על XXX Sparkling Ale שהוצג ב-1878.

== בירות ==
המותגים הנמכרים כיום כוללים:
* XXXX Bitter, לאגר אוסטרלי 4.4% ABV המשווק תחת המותג XXXX.<ref></ref> כאשר מזמינים בקווינסלנד, מכונה לעיתים קרובות XXXX Heavy.
* XXXX זהב, לאגר בחוזק בינוני - 3.5% ABV. בירה דלת פחמימות.
* XXXX Summer Bright Lager, בירה דלת פחמימות בעוצמה מלאה 4.0% ABV. זמינה גם עם ליים.<ref></ref>
* XXXX Dry, משווק כלאגר יבש קל לשתייה בעוצמה מלאה עם 4.2% ABV.
* XXXX Zero, לאגר ללא אלכוהול ב-0.0% ABV.

בנוסף לאלו, בירות קודמות שכבר לא נמצאות בייצור המוני זמינות מדי פעם במהדורות קטנות ומוגבלות ב-XXXX Alehouse and Restaurant, הממוקם באתר המבשלה. בעבר, אלה כללו:
* Thirsty Dog, בירת חיטה פופולרית בשנות ה-90.
* XXXX Draft, גרסה פחות מוגזת של XXXX Bitter שיצאה בשנות ה-70, נועדה לשחזר את הטעם הייחודי של בירה מחבית עץ.
* Carbine Stout, סטאוט שבושל מ-1915 עד 2008, על שם סוס מרוץ מפורסם משנות ה-90.
* Castlemaine Best IPA, India Pale Ale שנרקח לראשונה בשנת 1918.
* בדצמבר 2019, ל-XXX Sparkling Ale המקורי היה שחרור מוגבל במספר ברים ברחבי ה-CBD של בריסביין, כולל ב-Alehouse.

בירות אחרות שאינן זמינות עוד כוללות:
* XXXX Light, בירה ברמה אלכוהולית נמוכה יותר ב-2.3% ABV.
* XXXX DL Lager, בירה דלת פחמימות שהייתה זמינה ב-4.4% ABV.
* XXXX Gold Australian Pale Ale, ב-3.5% ABV.
* XXXX Summer Bright Mango, ב-4.0% ABV.

== קישורים חיצוניים ==

* 
* [https://web.archive.org/web/20160814184310/http://www.xxxxisland.com.au/ XXXX Island Website]
* [https://web.archive.org/web/20070202030732/http://www.xxxxgoldbeachcricket.com.au/ XXXX Gold Beach Cricket Official site]
* [https://web.archive.org/web/20050316144009/http://www.pigcountry.orcon.net.nz/xxxx.html History]
* [http://aussiebeerbaron.googlepages.com The Aussie Beer Baron]
* [http://www.australianbeers.com/beers/xxxx/xxxx.htm Australian Beers Page]

== הערות שוליים ==

קטגוריה:מותגי בירה
קטגוריה:אוסטרליה: תרבות
חוות קיימא חוקוק

חוות קיימא חוקוק היא עמותה המפעילה יוזמות חינוכיות וחברתיות ומתמקדת בקידום בני נוער שנשרו ממסגרות החינוך הפורמליות באמצעות העסקתם בחקלאות אורגנית. עיקר פעילות החווה מתמקד בגידולי שדה של ירקות מגוונים ללא הדברת מזיקים, על ידי בני נוער שעובדים בשכר.

העמותה הוקמה בשנת 2015 בחוקוק. את החווה הקימו חברים בקהילה האקולוגית בחוקוק, קבוצה של משפחות שבסיסה באחת משכונות ההרחבה של קיבוץ חוקוק. קיבוץ חוקוק מאפשר ומשתף פעולה עם חוות קיימא הממוקמת בשטח חקלאי של הקיבוץ.<ref name=":0"></ref>

== מקורות מימון ==

שכר בני הנוער מגיע ממכירת הירקות, ומכירה של סלי ירקות שבועיים לתושבי הסביבה בשיטת "חקלאות בתמיכת הקהילה" וכן מתרומות. החווה מפעילה גם סיורים, הרצאות ואירועי קטיף. לצד בני הנוער, מתפעלים את החווה צוות של מתנדבי שירות לאומי מטעם האגודה להתנדבות.

ב-2018 הוקם פרויקט מימון המונים לתשלום תשתיות החווה, ועד 2023 התקיימה החווה בעיקר מתרומות. בשנת 2023 זכתה החווה במכרז של משרד הרווחה שהכיר בה כמסגרת תעסוקתית. אחת המשמעויות של הזכייה היא כי המשכורות ישולמו מתקציב המדינה.<ref>[https://upload.wikimedia.org/wikipedia/commons/b/b7/Winning_anoncement_in_a_tender_for_youth_work_center.pdf מסמך הזכייה במכרז משרד הרווחה למסגרת תעסוקתית]</ref>

== ייחודיות החווה ==
חלקו המזרחי של שדה חוות קיימא חוקוק. ברקע ניתן לראות את הר חבקוק משמאל ואת העיר צפת.
הנערים המגיעים לחווה מועסקים בה כעובדים מן המניין. במסגרות מקבילות, נערים כאלה נמצאים בסטטוס של חניכים, מטופלים או תלמידים. בחוות קיימא חוקוק הנערים צריכים לבנות שותפויות ולהתגבר על אתגרים יחד עם עובדים אחרים. הנערים מלווים במדריכים ומקבלים גם הכנה לעולם התעסוקה.

גידול הירקות נעשה ללא חומרי דישון והדברה כימיים. מגוון הירקות הגדלים בחווה מאפשר מערכת אקולוגית מאוזנת באופן יחסי תוך טיוב טבעי של האדמה. תכנון הגידול נעשה בהתאם לעונות השנה ובכך נחסכים משאבים רבים של התמודדות עם מזיקים ופתרונות של וויסות טמפרטורה.<ref name=":0" />

== חוות אחיות ==

חוות קיימא חוקוק היא אחת מכמה חוות הפועלות על פי מודל דומה בישראל ובעולם, חלקן שייכות לרשת חוות קיימא.<ref></ref> החווה הראשונה שהוקמה ברשת חוות קיימא היא קיימא בית זית.<ref name=":1" /> אחריה הוקמו חוות בארותיים וקיימא נהלל.<ref></ref> שנה לאחר מכן הוקמה חווה במודל דומה בטנזניה שבאפריקה - חוות קיימא טנזניה.<ref></ref> במושב מרחביה פועלת חווה שמעסיקה נפגעי נפש, אנשים עם צרכים מיוחדים ובני הגיל השלישי.<ref name=":1" />

== קישורים חיצוניים ==
* 
* 
* 
* 

== הערות שוליים ==

2023 08
קטגוריה:ישראל: עמותות
קיימא
קטגוריה:נוער בסיכון בישראל
קטגוריה:חוקוק (קיבוץ)
קווין דאנסו

קווין דאנסו (בגרמנית: Kevin Danso; נולד ב-19 בספטמבר 1998), הוא כדורגלן אוסטרי המשחק כבלם בקבוצת לאנס ובנבחרת אוסטריה.

==קריירה==
דאנסו הצטרף לאקדמיה של מילטון קינס דונס בגיל 9 לאחר ששיחק כחלוץ באקדמיה של רדינג, ונשאר במועדון עד 2014 לפני שעבר לאוגסבורג בגרמניה.

ב-3 במרץ 2017 ערך דאנסו את הופעת הבכורה שלו בבונדסליגה בגיל 18 ו-165 ימים, והפך לשחקן הצעיר ביותר שמופיע במדי המועדון. שבוע לאחר מכן חתם על חוזה חדש ל-4 שנים במועדון.

ב-9 באוגוסט 2019 הושאל דאנסו לסאות'המפטון מהפרמייר ליג לעונה אחת עם אופציה לרכישה בסוף העונה.

ב-18 באוגוסט 2020 הושאל דאנסו לפורטונה דיסלדורף. הוא עזב את המועדון עם תום חוזהו ב-24 במאי 2021.

ב-6 באוגוסט 2021 הצטרף דאנסו ללאנס מהליגה הצרפתית.<ref></ref> ב-19 במרץ 2022 הבקיע את שער הבכורה שלו עבור לאנס נגד קלרמון.

==נבחרת לאומית==
דאנסו היה יכול לייצג את נבחרות אוסטריה או גאנה בזכות מוצאו. הוא שיחק בנבחרות הנוער של אוסטריה, ובמאי 2017 זומן לראשונה לסגל נבחרת אוסטריה.<ref></ref>
==קישורים חיצוניים==

==הערות שוליים==

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני אאוגסבורג
קטגוריה:כדורגלני סאות'המפטון
קטגוריה:כדורגלני פורטונה דיסלדורף
קטגוריה:כדורגלני לאנס
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:ספורטאים אוסטרים בגרמניה
קטגוריה:ספורטאים אוסטרים באנגליה
קטגוריה:ספורטאים זרים בצרפת
קטגוריה:אוסטרים שנולדו ב-1998
אסמאעיל סייבארי

אסמאעיל סייבארי (בספרדית: Ismael Saibari, בערבית: إسماعيل صيباري, בתעתיק מדויק: אסמאעיל ציבארי; נולד ב-28 בינואר 2001 בטראסה שבספרד) הוא כדורגלן ספרדי-מרוקאי המשחק בעמדת הקשר ההתקפי בקבוצת פ.ס.וו. איינדהובן מליגת העל ההולנדית ובנבחרת מרוקו.

== קריירת מועדונים ==
סייבארי גדל במחלקות הנוער של בירסחוט, אנדרלכט, ראסינג גנק ופ.ס.וו. איינדהובן. ב-1 בנובמבר 2020 ערך את הופעת הבכורה שלו בקבוצה הבוגרת של פ.ס.וו. איינדהובן, בניצחון 4-0 על דן האג במסגרת המחזור השביעי בליגת העל ההולנדית לעונת 2020/2021.

== קריירה בינלאומית ==
סייבארי היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך חמש הופעות בו טורניר, בו זכתה נבחרתו.

ב-12 בספטמבר 2023 ערך את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות.

נכלל בסגל נבחרת מרוקו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלני פ.ס.וו. איינדהובן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2023
קטגוריה:ספרדים שנולדו ב-2001
קטגוריה:מרוקאים שנולדו ב-2001
אנסו גונסאלס

אנסו דוד גונסאלס מדינה (בספרדית: Enso David González Medina; נולד ב-20 בינואר 2005), הוא כדורגלן פרגוואי המשחק כקיצוני בקבוצת וולברהמפטון וונדררס.

==קריירה==
גונסאלס נולד באסונסיון, בירת פרגוואי. בילדותו שיחק כדורגל אולמות. הוא החל את הקריירה המקצועית שלו בליברטד, וערך את הופעת הבכורה שלו ב-4 בספטמבר 2022, כשנכנס כמחליף מאוחר בהפסד 0–1 לסרו פורטניו בליגה הפרגוואית. הוא הבקיע את שער הבכורה שלו עבור המועדון בעונה שלאחר מכן, הראשון בניצחון 0–4 על רסיסטנסיה ב-17 באפריל 2023. לאחר המשחק, מאמן ליברטד דניאל גרנרו השווה אותו לבן ארצו חוליו אנקיסו, ואמר "חוליטו הוא התכשיט, ואנסו הוא היהלום". שערו השני במועדון הגיע באותו חודש, נגד נסיונל. ב-29 באפריל, לאחר שפתח בהרכב, הוא קיבל כדור מקטור ויאלבה בקצה הרחבה, חדר פנימה מימין תוך כדי עקיפת שני מגינים, ובעט פנימה לפינה הימנית העליונה. ביולי 2023 דורג על ידי המרכז הבינלאומי ללימודי ספורט כקיצוני הצעיר הרביעי המנוסה בעולם.

ב-31 באוגוסט 2023 חתם בוולברהמפטון וונדררס מהפרמייר ליג.

== קריירה בינלאומית ==
נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024).

== קישורים חיצוניים ==

* [https://www.transfermarkt.co.uk/enso-gonzalez/profil/spieler/1060740 פרופיל], באתר TransferMarkt

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני ליברטד
קטגוריה:כדורגלני וולברהמפטון וונדררס
קטגוריה:כדורגלנים פרגוואים באולימפיאדת פריז (2024)
קטגוריה:ספורטאים פרגוואים באנגליה
קטגוריה:פרגוואים שנולדו ב-2005
וולטר בניטס

וולטר דניאל בניטס (בספרדית: Walter Daniel Benítez; נולד ב-19 בינואר 1993 בגנרל חוסה דה סן מרטין שבארגנטינה) הוא כדורגלן ארגנטינאי המשחק בעמדת השוער בקבוצת פ.ס.וו. איינדהובן מליגת העל ההולנדית.

== קריירת מועדונים ==
בניטס גדל במחלקת הנוער של קילמס אתלטיקו קלוב. בשנת 2011 החל לשחק בקבוצה הבוגרת של המועדון במסגרת ליגת העל הארגנטינאית, ובסך הכל ערך 48 הופעות ליגה במדי המועדון.

ב-1 ביולי 2016 חתם בניטס בניס מליגת העל הצרפתית. הוא שיחק במועדון במשך שש עונות, בהן ערך 167 הופעות ליגה.

ב-21 ביוני 2022 חתם בניטס על חוזה לארבע שנים בפ.ס.וו. איינדהובן מליגת העל ההולנדית.

== תארים ==
;פ.ס.וו. איינדהובן
* הגביע ההולנדי (1): 2022/2023
* הסופר קאפ ההולנדי (2): 2022, 2023

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני קילמס אתלטיקו קלוב
קטגוריה:כדורגלני ניס
קטגוריה:כדורגלני פ.ס.וו. איינדהובן
קטגוריה:כדורגלני נבחרת ארגנטינה
קטגוריה:ספורטאים ארגנטינאים בצרפת
קטגוריה:ספורטאים ארגנטינאים בהולנד
קטגוריה:ארגנטינאים שנולדו ב-1993
קווין פארדס

קווין אלכסנדר פארדס (באנגלית: Kevin Alexander Paredes; נולד ב-7 במאי 2003 בסאות' ריידינג שבוירג'יניה, ארצות הברית) הוא כדורגלן אמריקאי המשחק בעמדת הקשר בקבוצת וולפסבורג מהבונדסליגה ובנבחרת ארצות הברית.

== קריירת מועדונים ==
פארדס גדל במחלקת הנוער של די. סי. יונייטד. בשנת 2019 שיחק בלודון יונייטד, קבוצת המילואים של די. סי. יונייטד, במסגרת ה-USL. הוא ערך 41 הופעות ליגה במדי הקבוצה הראשונה של די. סי. יונייטד במסגרת ה-MLS, בהן הבקיע שלושה שערים.

ב-28 בינואר 2022 חתם פארדס בוולפסבורג מהבונדסליגה. ב-9 באפריל ערך את הופעת הבכורה שלו במועדון, בניצחון 4-0 על ארמיניה בילפלד במסגרת המחזור ה-29 בליגה לעונת 2021/2022.

== קריירה בינלאומית ==
פארדס היה חלק מסגל נבחרת ארצות הברית עד גיל 20 בטורניר גביע העולם עד גיל 20 בשנת 2023, וערך שתי הופעות בטורניר.

ב-12 בספטמבר 2023 ערך את הופעת הבכורה שלו בנבחרת ארצות הברית, בהפסד 4-0 על נבחרת עומאן במשחק ידידות.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:וירג'יניה: כדורגלנים
קטגוריה:כדורגלני די.סי. יונייטד
קטגוריה:כדורגלני וולפסבורג
קטגוריה:כדורגלני נבחרת ארצות הברית
קטגוריה:כדורגלנים אמריקאים באולימפיאדת פריז (2024)
קטגוריה:ספורטאים אמריקאים בגרמניה
קטגוריה:אמריקאים שנולדו ב-2003
כריסטופר לונד

כריסטופר לונד הנסן (בדנית ובאנגלית: Kristoffer Lund Hansen; נולד ב-14 במאי 2002 בקרטמינדה שבדנמרק) הוא כדורגלן דני-אמריקאי המשחק בעמדת המגן השמאלי בקבוצת פלרמו מהסרייה ב'.

== קריירת מועדונים ==
לונד גדל במחלקות הנוער של קרטמינדה ומיטיולן. ב-11 בפברואר 2021 ערך את הופעת הבכורה שלו בקבוצה הבוגרת של מיטיולן, בניצחון 2-1 על אודנסה בולקלוב במסגרת הגביע הדני לעונת . ב-7 במרץ ערך את הופעתו היחידה בליגת העל הדנית, בהפסד 1-0 לאורהוס גימנסטיקפוינין במסגרת המחזור ה-20 לעונת .

ב-21 באפריל 2021 חתם לונד על חוזה לשלוש שנים באסביירג מליגת המשנה הדנית. ב-11 באוגוסט, עוד לפני ששיחק במדי אסביירג, חתם בהאקן מליגת העל השוודית, במדיה ערך 59 הופעות ליגה.

ב-21 באוגוסט 2023 חתם על חוזה לארבע שנים בפלרמו מהסרייה ב'.

== נבחרת לאומית ==
לאורך כל הגילאים הצעירים ייצג לונד את נבחרות דנמרק השונות. ב-2023 הוא ייצג לראשונה את נבחרת ארצות הברית וב-10 בספטמבר 2023 ערך את הופעתו הבכורה בה במשחק ידידות מול נבחרת אוזבקיסטן בו עלה מהספסל ושיחק כ-10 דקות.

נכלל בסגל בקופה אמריקה 2024.

== תארים ==
האקן
* אליפות שוודיה: 2022
* הגביע השוודי: 2023

נבחרת ארצות הברית
* ליגת האומות של CONCACAF: (1) 2023/2024

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני מיטיולן
קטגוריה:כדורגלני אסביירג
קטגוריה:כדורגלני האקן
קטגוריה:כדורגלני פלרמו
קטגוריה:כדורגלני וולפסבורג
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:אמריקאים שנולדו ב-2002
קטגוריה:דנים שנולדו ב-2002
פבלו מאיה

פבלו גונסלבס מאיה פורטונטו (בפורטוגזית: Pablo Gonçalves Maia Fortunato; נולד ב-10 בינואר 2002 בברזופוליס שבמינאס ז'ראיס, ברזיל) הוא כדורגלן ברזילאי המשחק בעמדת הקשר האחורי בקבוצת סאו פאולו מליגת העל הברזילאית.

== קריירת מועדונים ==
מאיה גדל במחלקות הנוער של אינדפנדנטה דה לימיירה, פורטוגזה סנטיסטה וסאו פאולו. בשנת 2022 החל לשחק בקבוצה הבוגרת של סאו פאולו במסגרת ליגת העל הברזילאית.

== קישורים חיצוניים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:ברזילאים שנולדו ב-2002
ממאדו פאל

ממאדו איברה אמבקה פאל (בצרפתית: Mamadou Ibra Mbacke Fall; נולד ב-21 בנובמבר 2002 ברופיסק שבסנגל) הוא כדורגלן סנגלי המשחק בעמדת הבלם בקבוצת לוס אנג'לס מה-MLS.

== קריירת מועדונים ==
פאל גדל באקדמיית מונטוורדה. ב-5 ביוני 2021 חתם פאל על חוזה לשנתיים בלוס אנג'לס מה-MLS.

ב-25 באוגוסט 2022 הושאל פאל למשך עונת 2022/2023 לוויאריאל מלה ליגה. הוא שיחק בעיקר בקבוצת המילואים של המועדון במסגרת הליגה הספרדית השנייה. ב-12 בנובמבר ערך את הופעת הבכורה שלו בקבוצה הראשונה של המועדון, בניצחון 9-0 על סנטה אמליה במסגרת הסיבוב הראשון של גביע המלך הספרדי. ב-22 בינואר 2023 ערך את הופעתו היחידה בלה ליגה, בניצחון 1-0 על ז'ירונה במסגרת המחזור ה-18.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:כדורגלני לוס אנג'לס
קטגוריה:כדורגלני ויאריאל
קטגוריה:סנגלים שנולדו ב-2002
קבוצה כמעט פתוחה

במתמטיקה, ובפרט בטופולוגיה, קבוצה כמעט פתוחה (נקראת גם קבוצה עם תכונת בייר) היא קבוצה אשר ניתנת לייצוג כהפרש סימטרי בין קבוצה פתוחה לקבוצה מקטגוריה ראשונה. כלומר, קבוצה כמעט פתוחה היא קבוצה פתוחה עד כדי החסרת או הוספת מספר בן מניה של קבוצות דלילות.

קבוצות מסוג זה נחקרו לראשונה בראשית המאה ה-20 על-ידי המתמטיקאי הצרפתי רנה-לואי בייר.<ref></ref>

== מונחים בסיסיים ==
עבור מרחב טופולוגי <math>X</math> עם טופולוגיה <math>\mathcal{T}</math> הקבוצה <math>N\subseteq X</math> תקרא קבוצה דלילה אם ורק אם הפנים של הסגור שלה ריק. כלומר, <math>\operatorname{Int}(\operatorname{Cl}(N))=\emptyset</math>.

קבוצה <math>A\subseteq X</math> תקרא קבוצה מקטגוריה ראשונה אם ורק אם היא מהווה איחוד בן מניה של קבוצות דלילות.

== הגדרה מתמטית ==
בהינתן מרחב טופולוגי <math>X</math> עם הטופולוגיה <math>\mathcal{T}</math> וקבוצה <math>A\subseteq X</math>, הקבוצה <math>A</math> תקרא קבוצה כמעט פתוחה אם ורק אם היא מקיימת את אחד התנאים השקולים הבאים:<ref></ref>

# קיימת קבוצה פתוחה <math>U</math> וקבוצה מקטגוריה ראשונה <math>B</math> כך ש-<math>A=U\Delta B</math>
# קיימת קבוצה פתוחה <math>U</math> כך ש-<math>U\Delta A</math> היא קבוצה מקטגוריה ראשונה.
# קיימת קבוצה סגורה <math>C</math> וקבוצה מקטגוריה ראשונה <math>B</math> כך ש-<math>A=C\Delta B </math>
# קיימת קבוצה סגורה <math>C</math> כך ש-<math>C\Delta A</math> היא קבוצה מקטגוריה ראשונה.
# קיימת קבוצה <math>G</math> מסוג <math>G_\delta</math> (חיתוך בן מניה של קבוצות פתוחות) וקבוצה פתוחה <math>U</math> כך ש-<math>A=G\cup U</math>.
# קיימת קבוצה מקטגוריה ראשונה <math>B</math> כך ש-<math>A\cup B</math> היא קבוצה מסוג <math>F_\delta</math> (איחוד בן מניה של קבוצות סגורות).

== סיגמא-אלגברה של קבוצות כמעט פתוחות ==
משקילות ההגדרות של קבוצה כמעט פתוחה ניתן להסיק כי:<ref></ref>

# המשלים של קבוצה כמעט פתוחה הוא קבוצה כמעט פתוחה.
# איחוד בן מניה של קבוצות כמעט פתוחות הוא קבוצה כמעט פתוחה.

כלומר, כל הקבוצות הכמעט פתוחות מהוות סיגמא-אלגברה. מכיוון שכל קבוצה פתוחה היא קבוצה כמעט פתוחה, סיגמא-אלגברת הקבוצות הכמעט פתוחות מכילה את סיגמא-אלגברת בורל. לבסוף, מכיוון שסיגמא-אלגברת בורל היא הסיגמא-אלגברה המינימלית המכילה את הקבוצות הפתוחות, משמעות הדבר היא שכל קבוצה בסיגמא-אלגברת בורל היא קבוצה כמעט פתוחה, ובפרט:

# כל קבוצה פתוחה
# כל קבוצה סגורה
# כל קבוצה דלילה
# כל קבוצה מקטגוריה ראשונה
# כל קבוצה מסוג <math>G_\delta</math>
# כל קבוצה מסוג <math>F_\delta</math>

== דוגמאות ==
תחת הטופולוגיה הסטנדרטית במרחב המספרים הממשיים <math>\mathbb{R}</math>, הקבוצות הבאות כמעט פתוחות:

* הקבוצה הריקה.
* כל יחידון.
* קבוצת קנטור.
* קבוצת המספרים השלמים <math>\mathbb{Z}</math>.
* קבוצת המספרים הרציונליים <math>\mathbb{Q}</math>.
* מרחב המספרים הממשיים <math>\mathbb{R}</math> כולו.
* קבוצת כל המספרים האי-רציונליים בין 0 ל-1: <math>A=\{x\in \mathbb{R}\mid 0<x<1,x\notin \mathbb{Q}\} </math>

== דוגמאות נגדיות ==
ניתן לייצר דוגמה נגדית לקבוצה כמעט פתוחה תחת מרחב המספרים הממשיים על-ידי שימוש באקסיומת הבחירה. דוגמה לקבוצה שאיננה קבוצה כמעט פתוחה היא קבוצת ויטלי.

== ראו גם ==

* קבוצה פתוחה
* קבוצה דלילה
* קבוצה מקטגוריה ראשונה
* קבוצת בורל

== הערות שוליים ==

קטגוריה:טופולוגיה
כולם מזיזים

"כולם מזיזים" הוא שיר של הזמרת והשחקנית הישראלית, אנה זק. הוא יצא לאור ב-27 באוגוסט 2023.

== הרכב ==
השיר נכתב בשיתוף רון ביטון ויובל מעיין, שעבדו עם זק גם על הלהיט "מי זאת".<ref name=":1"></ref> זהו השיר הראשון של זק בו הייתה שותפה בכתיבה.<ref></ref>

השיר נועד להגיב למבקריה של זק תוך שמירה על הומור וקלילות. זק הזכירה שהטקסטים התייחסו בלי כוונה לביקורות שהופנו כלפיה לאחרונה.<ref name=":0"></ref> מילות השיר כוללות את השורה "גם אם הם לא מודים, הם שומעים את השירים שלי", שנראית כתגובה למבקרים ולספקנים.<ref name=":1" />

== וידאו קליפ ==
את הווידאו קליפ ביים איתמר לידר שירי.

בקליפ לשיר יש סצנה קצרה בהשתתפות מאבטח שצופה בזק שרה ורוקדת במצלמות האבטחה. הוא נראה משועשע ומהנהן לצד המוזיקה. על תג השם של המאבטח נכתב "דור", ומתגלה כי מדובר בהתייחסות לדור מאיר מועלם, עורך מדור המוזיקה של מאקו. מועלם כתב בעבר ביקורת לא מחמיאה לשיר "אולסטאר וגופיות" של זק. למרות ההתייחסות, העורך לקח זאת בהומור והעריך את הרפרנס.<ref name=":0" />

== ביקורות ==
ביקורת שעולה כנגד השיר הוא בכך שהוא מהווה מיחזור של שירים קודמים ולמעשה אין בו בשורה מוזיקלית חדשה. למרות זאת, הביקורת מכירה במעמד הלהיט הפוטנציאלי של השיר, שנוצר בשיתוף עם יצרני הלהיטים הנודעים רון ביטון ויובל מעיין, ומציעה שהמעריצים ייהנו ממנו בהופעות חיות. הביקורת גם מעלה השערות לגבי שיתופי פעולה מסחריים פוטנציאליים לשיר ושוקלת את השילוב שלו עם מותגים וקמפיינים שונים.<ref></ref>

== קרדיטים ==
* אנה זק – כתיבה, הלחנה, שירה
* רון ביטון – כתיבה, החלנה
* יובל מעיין – כתיבה, הלחנה, הפקה מוזיקלית
* ארן לביא – מיקסינג
* אייל קצב – מאסטרינג

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אנה זק
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שנכתבו על ידי רון ביטון
קטגוריה:שירים שהולחנו על ידי יובל מעיין
קטגוריה:שירים על ריקודים
פיודור יורצ'יחין

פיודור יורצ'יחין (ברוסית:Фёдор Николаевич Юрчихин , נולד ב-3 בינואר 1959 בבטומי) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-675 ימים בחלל. הוא היה מפקד צוות קבוע מס' 15, 37, ו-52 של תחנת החלל הבין-לאומית.

== ביוגרפיה ==
פיודור יורצ'יחין נולד בעיר בטומי, אז בגאורגיה הסובייטית שהייתה חלק של ברית המועצות. הוריו היו ממוצא יווני וכיום מתגוררים ביוון. הוא סיים בית הספר בשנת 1976. לאחר סיום הלימודים יורצ'יחין נסע למוסקבה והתקבל ללימודים במכון לתעופה. בשנת 1983 הוא קיבל תואר שני כמהנדס מכונות.

לאחר סיום הלימודים יורצ'יחין נקלט בתאגיד הטילים והחלל אנרגיה. הוא עסק בפרויקטים שונים.

בשנת 1996 יורצ'יחין החל הכנות במרכז גגארין להכשרת קוסמונאוטים. הוא היה חבר צוות גיבוי במספר משימות.

באוקטובר 2002 יורצ'יחין היה חבר צוות של מעבורת החלל אטלנטיס STS-112 (ג'פרי אשבי היה מפקד צוות). מטרת המשימה הייתה להרכיב את חלק ה-S1 כהמשך בניית תחנת החלל.

בשנת 2006 יורצ'יחין היה מפקד טיסה של סויוז TMA-10 שהתחברה לתחנת החלל הבין-לאומית עם משלחת מס' 15 לתחנת החלל הבין-לאומית בפיקודו. במהלך השהות בתחנת החלל יורצ'יחין ביצע 3 פעמים פעילות חוץ רכבית באורך כולל של כ-19 שעות. הוא חזר לכדור הארץ ב-21 באוקטובר 2007 לאחר 196 ימים בחלל. במהלך נחיתה עקב בעיה טכנית צוות סבל מעומס יתר ונחיתה התרחשה כ-70 ק"מ מהאתר המתוכנן.

בשנת 2010 יורצ'יחין היה מפקד טיסה של סויוז TMA-19 שהתחברה לתחנת החלל הבין-לאומית עם משלחת מס' 24 בפיקוד של אלכסנדר סקבורצוב. הוא המשיך לפעול במסגרת משלחת מס' 25 בפיקוד של דאגלס וילוק. במהלך שהות בחלל יורצ'יחין ביצע פעמיים פעילות חוץ רכבית באורך כולל של 13 שעות. הוא חזר לכדור הארץ בנובמבר 2010 לאחר 163 ימים בחלל.

בשנת 2013 יורצ'יחין היה מפקד טיסה של סויוז TMA-09M שהתחברה לתחנת החלל הבין-לאומית עם משלחת מס' 36 בפיקוד של פאבל וינוגרדוב. הוא המשיך לפעול במסגרת משלחת מס' 37 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ בנובמבר 2013 לאחר 166 ימים בחלל.

בשנת 2017 יורצ'יחין היה מפקד טיסה של סויוז MS-04 שהתחברה לתחנת החלל הבין-לאומית עם משלחת מס' 51 בפיקוד של פגי ויטסון. הוא המשיך לפעול במסגרת משלחת מס' 52 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ-רכבית באורך כולל של 7 שעות. הוא חזר לכדור הארץ בספטמבר 2017 לאחר 135 ימים בחלל.

יורצ'חין עזב את יחידת הקוסמונאוטים בשנת 2019, בגיל 60.

בנוסף לעיטורים שהוענקו לו על ידי ממשלת רוסיה, הוא קיבל "עיטור הפניקס" היווני.

==קישורים חיצוניים==

* [https://warheroes.ru/hero/hero.asp?Hero_id=10368 ביוגרפיה]
* [https://www.gctc.ru/main.php?id=219 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:רוסים שנולדו ב-1959
ספתח

ספתח או סיפתח (ביוונית: σεφτές, בטורקית: siftah, ברומנית: saftea) היא מילה המתארת את המכירה היומית הראשונה של בית עסק. המילה סיפתח, שעברה לטורקית מערבית, נגזרת מהמילה "אסתיפטה".

סוחרים רבים ראו במכירה הראשונה מין פתיחת שער ליתר המכירות והשתוקקו לבצע אותה מוקדם ככל האפשר. כדי להקדים את המכירה הראשונה, סוחרים פנו אל לקוחות ושדלו אותם במילים ובהצעות של הנחות או הטבות אחרות.

במהלך הזמן התרחב השימוש בביטוי ומתייחס להתחלות של יחידים או של קבוצות.

הרחבה נוספת היא שימוש במילה למתן שמות למוסדות המכינים אנשים להתחלה חדשה.

במהלך הזמן התפתחה גם אמונה שיש אנשים מסוימים טובים יותר בספתח.

==הערות שוליים==

קטגוריה:מנהגים
קטגוריה:ביטויים
עמי שביט

עמי (עמיחי) שביט (1946–2019) היה אמן ומוזיקאי ישראלי.
==ביוגרפיה==


==השכלה==
*1960-1955 פילוסופיה ופסיכולוגיה, ארצות הברית
*1960 פילוסופיה ופסיכולוגיה, אוניברסיטת תל אביב, תל אביב-יפו

==תערוכות יחיד==

==פרסומים==
===מוזיקה===
*עמי שביט, ישראזמר, חיפה, 1969 [תווים]
*פזמון: יריחו יריחו חומותיך אבני ברזל היו, ישראזמר, חיפה, 1969 [תווים]
*יום ועוד יום: עולם ישן, אילנות, חיפה, 1972-1971 [תווים]
====אריכי נגן====
*עמי שביט [RR30500], התקליט, חיפה, 1970
*עמי שביט [DD30404], התקליט, חיפה, 1972
*עמי שר לילדים [MM 17186], התקליט, חיפה, [חסרה שנה]
*עמי שביט: במצב רוח אלפא, Amis Records, ישראל, 1977
*עמי שביט: מי שזוכר, התקליט, 1988
*עמי שביט: האוסף 1969-1996, התקליט, חיפה, 1996
*עמי שביט, התקליט, פרדסיה, 2013 [הוצאה מחודשת של "הפרח הלבן" ו"יום ועוד יום"]
*In Alpha Mood מאת עמי שביט: מוזיקה אלקטרונית מ-1977, מרסל - עמותה לקידום אמנות ותרבות, [ישראל], 2019
====תקליטונים וסינגלים====
*עמי שביט: תמיד ישנו מישהו אחר [RR10016], התקליט, חיפה
*עמי שביט: הפרח הלבן [RR17160], התקליט, חיפה, 1969
*עמי שביט: דם די דם, התקליט, חיפה, 1969
*עמי שביט: יום כיפור 1973 [SRV456], Sub Rosa, בלגיה, 2019

===אמנות===
*עמי שביט: תנועה ואור, גלריה גורדון, תל אביב, 1970
*עמי שביט: יצירות קינטיות והדפסי משי, מוזיאון תל אביב, תל אביב, 1972
*עמי שביט: הדפסי משי, מבט גלריה לאמנות, תל אביב, 1972
*עמי שביט: מהאובייקט להדפס, מוזיאון ישראל, ירושלים, 1972
*עמי שביט: נופי מחשב - עין הוד, תוראיתנו, תל אביב, 1995

==קישורים חיצוניים==

קטגוריה:ישראלים שנפטרו ב-2019
קטגוריה:פסלים ישראלים
קטגוריה:אמני הדפס ישראלים
קטגוריה:מוזיקאים ישראלים
קטגוריה:זמרים ישראלים
קטגוריה:ישראלים שנולדו ב-1934
פיגוע הדריסה במחסום מכבים

פיגוע הדריסה במחסום מכבים היה פיגוע דריסה שהתרחש ב-31 באוגוסט 2023 בשעות הבוקר במחסום מכבים. בפיגוע נרצח לוחם צה"ל סמל מקסים מולצ'נוב, ונפצעו עוד 5 ישראלים, בהם אחד באורח קשה. שלושה מהפצועים הם חיילי צה"ל.<ref></ref>

== הפיגוע ==
בבוקרו של יום חמישי, 31 באוגוסט 2023, בסביבות השעה 9:00, המחבל דאוד עבד א-ראזק פאיז, פלסטיני בן 41 תושב הכפר דיר עמאר עם היתר כניסה לישראל, פעיל בתנועת פת"ח,<ref></ref> נהג בטנדר בכביש 443, ובהגיעו למחסום מכבים, דרס הולכי רגל ששהו במקום ופצע שלושה חיילים. אחד החיילים, החייל הבודד מקסים מולצ'נוב בן 20, נפצע במצב אנוש, ומאוחר יותר נקבע מותו.

המחבל חצה את המחסום ונמלט לכיוון צומת שילת. בדרך התנגש ברכב ישראלי נוסף ופצע שלושה ישראלים באורח קל. בהגיעו למחסום חשמונאים מאבטחים של משרד הביטחון שעודכנו על מנוסתו לשם הרגו אותו בירי.<ref></ref><ref></ref>

=== מהלך האירועים לאחר הפיגוע ===
בלילה לאחר הפיגוע, בתאריך 1 בספטמבר 2023, כוחות צה"ל נכנסו לכפר דיר עמאר ומיפו את בית המחבל. במהלך הפעילות התפתחו הפרות סדר אלימות, במסגרתן חשודים יידו אבנים והשליכו בקבוקי תבערה לעבר הכוחות שהגיבו באמצעים לפיזור הפגנות ובירי רוגר. <ref></ref> 

בתאריך 28 בנובמבר 2023 נכנסו כוחות הנדסה בליווי לוחמי מג"ב לכפר והרסו את בית המחבל שביצע את פיגוע הדריסה. בעת הריסת הבית התפתחו הפרות סדר אלימות, במהלכן חשודים הבעירו צמיגים, יידו אבנים והשליכו בקבוקי תבערה לעבר הכוחות. <ref></ref>

== ראו גם ==
* גל הטרור בישראל (2023)

== קישורים חיצוניים ==
* 

== הערות שוליים ==

מחסום מכבים
קטגוריה:2023 בישראל
קטגוריה:טרור ערבי בישראל
מחסום מכבים
קטגוריה:כביש 443
קטגוריה:פת"ח
ולריה מתחתנת

ולריה מתחתנת, הוא סרט קולנוע ישראלי שעלה לאקרנים בשנת 2023 בכתיבה ובימויו של מיכל ויניק, עם לנה פרייפלד, יעקב זדה דניאל, דאשה טבורונוביץ' ואברהם שלום לוי בתפקידים הראשיים.

מיכל ויניק זכתה בפרס אופיר לתסריט המקורי הטוב ביותר בטקס פרסי אופיר לשנת 2022, שבו היו לסרט 14 מועמדויות לפרס אופיר - פרס אופיר לסרט העלילתי הטוב ביותר (מיכל ויניק), פרס אופיר לבמאי הטוב ביותר (מיכל ויניק) פרס אופיר לשחקן הראשי הטוב ביותר (יעקב זדה דניאל), פרס אופיר לשחקנית הראשית הטובה ביותר (לנה פרייפלד), פרס אופיר לשחקן המשנה הטוב ביותר (אברהם שלום דוד), פרס אופיר לליהוק הטוב ביותר (אורית אזולאי), פרס אופיר לפסקול הטוב ביותר (רונן נגל, אשי מילוא), פרס אופיר לעיצוב האמנותי הטוב ביותר (שונית אהרוני), פרס אופיר לאיפור הטוב ביותר (שונית גבע), פרס אופיר לעריכה הטובה ביותר (מאיה קניג), פרס אופיר למוזיקה המקורית הטובה ביותר (דפנה קינן), פרס אופיר לצילום הטוב ביותר (גיא רז), פרס אופיר לעיצוב התלבושות הטוב ביותר (מאיה ליבוביץ').

כן זכה הסרט בפרס הסרט והתסריט הטובים ביותר בפסטיבל הסרטים הבינלאומי חיפה וזכה לשבחים בפסטיבלים בוונציה, טורונטו, מיאמי, טאלין, ציריך, אנטליה ועוד.

הסרט עוסק בתופעת "הכלות מאוקראינה" - נשים אוקראיניות שמגיעות לישראל להינשא בנישואי תועלת לגברים ישראלים. הגברים מבקשים מפלט מהבדידות והצעירות האוקראיניות מחפשות דרך לברוח מהמצוקה הכלכלית בארצן.

==תקציר העלילה==
כריסטינה (לנה פרייפלד) היא אזרחית אוקראינית שהתחתנה עם גבר ישראלי, מיכאל (יעקב זדה דניאל) וחיה איתו כבר ארבע שנים בישראל. לפרנסתה היא עובדת במכון יופי, חוסכת לטיפולי פוריות ואף רוצה לעבור גיור ולקבל אזרחות ישראלית.

מיכאל מתפרנס מהבאת כלות אוקראיניות לשם נישואין בישראל. הלקוח שלו כעת הוא איתן (אברהם שלום לוי) ששילם למיכאל 5,000 דולר עבור התיווך. הפעם הכלה המיועדת היא ולריה (דאשה טבורונוביץ'), אחותה הצעירה של כריסטינה.

כריסטינה ומיכאל מקבלים את ולריה בנתב"ג ומביאים אותה לדירתם הקטנה בבת ים, שם היא אמורה להיפגש עם איתן.

איתן נפגש עם ולריה והיא מוצאת חן בעיניו. הוא קונה לה סמרטפון ובאמצעותו הוא משוחח אתה. ולריה שקטה וכמעט אינה מגיבה. היא מסתכלת באחותה ומבינה שכריסטינה למעשה שבוייה בידי מיכאל, אין כאן אהבה וכי לפי רצונו היא יכולה להיות מגורשת בחזרה לאוקראינה.

היא מסתגרת בחדר הרחצה ומסרבת לצאת וזורקת את המפתח החוצה. מיכאל ואיתן מחפשים אותו לשווא בגשם שוטף. מיכאל מוכן לתת לאיתן אישה אחרת אך הוא מסרב.

לבסוף היא פותחת את הדלת, מיכאל קונה לה כרטיס בחזרה לאוקראינה וכריסטינה נפרדת ממנה בדמעות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|לנה פרייפלד
|כריסטינה
|
|-
|דאשה טבורונוביץ'
|ולריה
|
|-
|יעקב זדה דניאל
|מיכאל
|
|-
|אברהם שלום לוי
|איתן
|
|-
|הילה סורג'ון פישר
|אתי
|אחותו של מיכאל
|-
|ויקטוריה קוזאק
|קטיה
|ידידה של כריסטינה
|}

==קישורים חיצוניים==

*[https://www.youtube.com/watch?v=-nWdda7vaYE קדימון לולריה מתחתנת], באתר יוטיוב
*[https://efitriger.com/2023/03/valeria-married/ קטעים מולריה מתחתנת], באתר של אפי טריגר
*[https://www.youtube.com/watch?v=Aki8pHCR1Fk האביב של לנה], כתבה בכאן 11
*[https://www.filmfund.org.il/Movie?movieId=29 ולריה מתחתנת], בקרן הקולנוע הישראלי
* 
* 

קטגוריה:סרטי 2022
קטגוריה:סרטים ישראליים
קטגוריה:סרטים בעברית
קטגוריה:סרטים ברוסית
קטגוריה:סרטי יונייטד קינג
שון ויינס

שון מאטיס ויינס (באנגלית: Shawn Mathis Wayans; נולד ב-19 בינואר 1971) הוא שחקן, תסריטאי, סטנדאפיסט ומפיק אמריקאי. ויינס עשה את הופעת הבכורה שלו בסדרת הטלוויזיה "". בהמשך, החל להופיע עם אחיו, השחקן מרלון ויינס בתוכנית "" ברשת "The WB" ובקומדיות "נודניק בלי הפסקה", "מת לצעוק", "מת לצעוק 2", "לבנבנות", "" ו"".

== ילדות ונעורים ==
שון, האח התשיעי במשפחה בת עשרה ילדים, נולד בעיר ניו יורק לאלווירה אלת'יה (גרין), עקרת בית ועובדת סוציאלית, והאוול סטאוטן ויינס, מנהל סופרמרקט.<ref></ref> משפחתו היו מזרם עדי יהוה. ויינס גדל עם משפחתו בפרויקט הדיור ציבורי של רוברט פולטון בשכונת צ'לסי במנהטן וסיים את לימודיו בתיכון בשנת 1989.

== קריירה ==
ויינס החל את הקריירה שלו בתוכנית הטלוויזיה "" בתור דמות משנית בשם DJ SW-1 ולאחר מכן קודם לתפקיד קבוע. על התכנית עבדו אחיו של ויינס, , (שיצר את התכנית), , מרלון ואחותם .

ביחד עם מרלון, שון יצר וכיכב בסיטקום "". ויינס גם כתב והפיק בשיתוף עם אחיו את הסרט "נודניק בלי הפסקה". שון הופיע בתפקיד אורח בסדרות "מקגייוור" ו-"". בנוסף, שון דיבב את דמותו של טוף בסדרת האנימציה "" המבוססת על ילדותו של אחיו, דיימון.

לאחר הופעתו בסרט "", החל זינוק בקריירת משפחת ויינס והוא הופיע ביחד עם אחיו מרלון בסרטים "מת לצעוק", "A Comic Satire" (לו הוא גם כתב את התסריט). שני הסרטים מבוססים על סרטי אימה כדוגמת "צעקה".

בסרט "מת לצעוק", שון גילם את דמותו של ריי וילקינס, דמות אותה הוא חזר לגלם גם בסרט "מת לצעוק 2". ויינס לא לקח חלק בהפקת הסרטים הבאים בסדרה.

ויינס המשיך לעבוד ביחד עם משפחתו בסרט "לבנבנות" ובו הוא מגלם סוכן FBI שנאלץ להתחזות לאישה לבנה עשירה כחלק ממשימה. שון סייע בכתיבת התסריט לסרט. בשנת 2006, שון שיתף פעולה עם אחיו בשנית בסרט "שודד בחיתולים", לו הוא גם סייע בכתיבת התסריט והפיק ביחד עם אחיו.

== פילמוגרפיה ==
{| class="wikitable"
|+
!שנה
!סרט
!תפקיד
!הערות
|-
|1988
|
|אזרח
|
|-
| rowspan="2" |1991
|The Best of Robert Townsend & His Partners in Crime
|דמויות שונות
|
|-
|מקגייוור
|רובו
|
|-
|1990 - 1993
|
|DJ SW-1, דמויות שונות
|
|-
|1993
|
|דומיניק
|
|-
|1995 - 1999
|
|שון ויינס
|גם יצר, הפיק, כתב, ייעץ ובמאי
|-
|1996 - 1997
|
|טוף / ילד
|דיבוב
|-
| rowspan="2" |1996
|
|עצמו
|
|-
|נודניק בלי הפסקה
|אשטריי
|סייע בכתיבת התסריט ובהפקה
|-
|1998
|
|
|
|-
| rowspan="2" |1999
|
|ילד רע
|דיבוב
|-
|
|ולנטייו
|
|-
| rowspan="2" |2000
|
|מנחה
|
|-
|מת לצעוק
|ריי וילקינס
|כתיבת תסריט ומפיק (ללא קרדיט)
|-
| rowspan="2" |2001
|ערב מיקרופון פתוח
|עצמו
|כתיבת תסריט ומפיק בפועל
|-
|מת לצעוק 2
|ריי וילקינס
|
|-
|2004
|לבנבנות
|קווין קופלנד
|כתב והפיק
|-
| rowspan="5" |2006
|
|סלים
|דיבוב
|-
|Legends Ball
|עצמו
|
|-
|Thugaboo: Miracle on D-Roc's Street
|סלים / צ'יפי
|דיבוב
|-
|
|דריל אדוארדס
|כתב והפיק
|-
|Bicentennial
| rowspan="3" |עצמו
|
|-
|2007
|כתוב בתורה
|
|-
| rowspan="2" |2009
|
|
|-
|
|אבא של תינוק
|תסריטאי
|-
|2012
|Vanilla Ice Archive
|עצמו
|
|-
|2016
|
|טומי
|
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1971
אליפות אוקיאניה בכדורגל נשים 1983

אליפות אוקיאניה בכדורגל נשים 1983 (באנגלית: 1983 OFC Women's Championship) היא המהדורה הראשונה של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בקלדוניה החדשה והתקיים מ-28 בנובמבר עד ה-4 בדצמבר 1983. 

שתי נבחרות (פיג'י והמארחת קלדוניה החדשה) שהשתתפו באליפות מעולם לא שיחקו במשחק רשמי לפני כן, והופעת הבכורה שלהן הייתה זו מול זו במשחק הפתיחה של האליפות. לצידן לקחו חלק בטורניר גם אוסטרליה וניו זילנד, שכבר התחרו בעבר במסגרת אליפות אסיה.

האליפות נערכה בפורמט של שלב בתים אחד ושלב נוקאאוט, כאשר שתי הנבחרות שדורגו ראשונות בסוף הבית המוקדם העפילו למשחק הגמר. בגמר, שנערך בנומאה, נפגשו אוסטרליה וניו זילנד, ובו הניו זילנדיות ניצחו 2-3 בהארכה. 

==תוצאות==
===סיבוב ראשון===

===גמר===

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1983
קטגוריה:קלדוניה החדשה: כדורגל
משפחת אוחנה

משפחת אוחנה היא משפחה בולטת בישראל, ששורשיה במקנס שבמרוקו. הראשון שנודע בשם זה הוא הרב סולימאן אוחנה, מגורי האר"י.

==משמעות השם==
פירוש השם אוחנה הוא "מוכר חינה" או בברברית - "בן "

==שושלת רבני משפחת אוחנה==
שושלת ohana
שושלת משפחת אוחנה
*יעקב אוחנה.
*בנו, יוסף אוחנה.
*בנו, יהודה אוחנה.
*בנו, שלמה אוחנה.
*בנו, רבי יוסף אוחנה. נפטר אחרי ה'תקנ"ב (1792).
*בנו, רבי יהודה אוחנה, רב במקנס. עלה לטבריה עם נכדו רבי רפאל אוחנה. נפטר בשנת ה'תרל"ב (1872).
*בנו, יעקב אוחנה. מכונה "דון יעקב". נפטר בשנת ה'תרנ"ט (1899).
*בנו, אברהם אוחנה. נפטר בשנת ה'תש"ב (1942).
*בנו רבי יצחק אוחנה, רבה של קריית שמונה. נפטר ה'תשנ"ב (1992).
*בנו רבי יוסף אוחנה, רבה של קריית מוצקין. נפטר בשנת ה'תשע"ח (2018).

==לקריאת נוספת==
*יוסף (ג'ו) טולדנו, Tadart-Naït O'hana : histoire d'une famille juive marocaine, Casablanca 1994
*פנקס מקנס, הספרייה הלאומית

==הערות שוליים==

קטגוריה:שמות משפחה ביהדות מרוקו
קטגוריה:שמות משפחה יהודיים
יעקב אוחנה (מקנס)

דון יעקב אוחנה (1846–1899) היה רב יהודי בעל השפעה והעשיר ביותר בין יהודי מקנס במחצית השנייה של המאה ה-19.
==ביוגרפיה==
יעקב נולד במקנס לרבי יהודה אוחנה בשנת ה'תר"ו (1846).
נשא לאישה את חנה (1840 - 1920) לבית משפחת אוליאל.
ייסד בית כנסת שנקרא על שמו "צלאת יעקב אוחנה".
אוחנה בנה בית מפואר ברובע הישן של מקנס, במללאח הישן, שהיה דומה לארמון המלך מולאי חאסאן
ועד היום הוא משמש כאתר תיירות חשוב במרוקו. בביתו התארחו אישים רבי מעלה שביקרו במרוקו, ביניהם שגרירי ארצות אירופה, וסופרים דגולים,
כמו הסופר הצרפתי המפורסם פייר לוטי שביקר אצלו בשנת 1886.
==משפחתו==
*היה דוד של רבי רפאל אוחנה, והוא סייע לו בהדפסת ספרו "טובת מראה".
===צאצאיו===
*בתו הבכורה, רחל, נישאה ליהושע אזוגי.
*בנו אברהם, נשא את רבקה עמר.
*בתו אסתר, נישאה למנחם בן אבו.
*בתו שמחה, נישאה לאהרון עטר.
*בנו רפאל.
*בנו מכלוף, נשא את זוהרה בן אבו.
*בתו ג'מילה, נישאה לאברהם כהן.
*בנו יהודה, נשא את בידה אדי.
==לקריאה נוספת==
*אברהם אוחנה, איש יהודי היה עמוד 45 ואילך.
==קישורים חיצוניים==
*[https://www.geni.com/people/יעקב-אוחנה/6000000006655742001 יעקב אוחנה] באתר geni
*יוסף (ג'ו) טולדנו [https://moreshet-morocco.com/category/ויהי-בעת-המללאח-י-טולדאנו/page/4/ ויהי בעת המללאח], באתר מורשת יהדות מרוקו.
*יוסף (ג'ו) טולדנו [https://lib.cet.ac.il/Pages/printitem.asp?item=8137 יעקב אוחנה ומלך מרוקו] באתר הספרייה הווירטואלית.

קטגוריה:מקנס: רבנים
קטגוריה:אנשי עסקים יהודים מרוקאים
יהודה אוחנה

רבי יהודה אוחנה (1796 - 1872), מגדולי רבני מקנס בבמאה ה-19. אבי משפחת אוחנה בארץ ישראל.
==ביוגרפיה==
נולד בשנת תקנ"ו (1796) לאביו שלמה אוחנה.
רבי רפאל אוחנה התייתם מאביו, והיה סמוך על שולחנו של סבו, רבי יהודה, ועלה איתו לארץ ישראל כשהיה בגיל 15.
רבי רפאל העיד על סבו רבי יהודה: "שלושים שנה קודם פטירתו ביטל משא ומתן והיה מתבודד, וקבע ישיבתו בביתו והיה לומד כפי השגת שכלו.
וכאשר הגיע לשנת השבעים לימי חייו מסר כל קרקעותיו ושטרותיו ביד בניו, ובא הוא ואשתו לארץ ישראל".
==קישורים חיצוניים==
*[https://www.geni.com/people/יהודה-אוחנה/6000000096669299916 יהודה אוחנה] באתר geni
==הערות שוליים==

קטגוריה:מקנס: רבנים

קטגוריה:עולים לארץ ישראל בשנים 1800–1881
קטגוריה:טבריה: אישים
קטגוריה:ילידי 1796
קטגוריה:נפטרים ב-1872
קטגוריה:אנשי עליות קדומות לארץ ישראל
רלף ג'ורדנו

רלף ג'ורדנו (בגרמנית: Ralph Giordano; 23 במרץ 1923 – 10 בדצמבר 2014) היה סופר ופובליציסט גרמני.

== חיים וקריירה ==
ג'ורדנו נולד לאב סיציליאני ולאם יהודייה גרמנייה בהמבורג. הוא למד ב-Gelehrtenschule des Johanneums מ-1933 עד 1940.<ref></ref> מכיוון שאמו, מורה לפסנתר, הייתה יהודיה, המשפחה נרדפה שוב ושוב לאחר שהנאצים תפסו את השלטון בינואר 1933. הם שרדו את השואה במסתור במרתף של חבר.

לאחר חוויותיו בזמן המלחמה, ג'ורדנו הפך זמנית לקומוניסט. ב-1955 התיישב בגרמניה המזרחית, אך התפכח בגלל סלידתו מהסטליניזם וחזר להמבורג בגרמניה המערבית. הוא עזב את המפלגה הקומוניסטית הגרמנית בשנת 1957. ב-1961 פרסם את הספר "The Party Is Always Right!", על התאכזבותו מהקומוניזם ופשעיו של יוזף סטלין.

ב-1958 דיווח על משפטים של פושעי מלחמה נאצים בגרמניה המערבית עבור המועצה המרכזית של יהודי גרמניה. ב-1964הצטרף כעיתונאי לשידור הציבורי בגרמניה המערבית ("Westdeutscher Rundfunk" - WDR) שבסיסו בקלן ונשאר שם עד 1988.

ב-1982 פרסם את יצירתו הידועה ביותר, משפחת ברטיני ("Die Bertinis"), רומן אוטוביוגרפי למחצה המתאר את קורותיה של משפחה בעלת מורשת אתנית מעורבת (כולל מורשת יהודית) מסוף המאה ה-19 ועד סוף מלחמת העולם השנייה. סדרת טלוויזיה משנת 1988 ששודרה ב-ZDF התבססה על הרומן.

בשנת 1987 הוא כתב ספר "האשמה השנייה".

לאחר מכן עבד כסופר עצמאי וכתב מאמרים על קורותיו בגרמניה הנאצית ועל הסכנות של תנועות נאו-נאציות. הוא ראה באסלאם איום: בראיון לניו יורק טיימס ב-2007 התנגד לבניית מסגד חדש בקלן, כינה את המסגדים הגרמנים "סמל לחברה מקבילה" וכינה את שילובם של מוסלמים גרמנים "כישלון".<ref></ref>

בזמן שעבד על תוכניות טלוויזיה גרמניות, הפיק ג'ורדנו את סרט הטלוויזיה התיעודי הראשון על רצח העם הארמני, "השאלה הארמנית לא קיימת יותר: הטרגדיה של עם", בשנת 1986 עבור ARD, שירות השידור הציבורי של גרמניה. הסרט התיעודי הסתמך על דיווחים דיפלומטיים גרמנים בני הזמן. הסרט עורר תגובה חריפה בטורקיה, שמכחישה את רצח העם, וג'ורדנו אוים. כדי להרגיע את טורקיה, הסכים מנהל ARD פרידריך נובוטני לא לשדר שוב את הסרט התיעודי.<ref>Andreas Maislinger, Coming to Terms with the Past: An International Comparison, in Russell F. Farmen (ed.), "Nationalism, Ethnicity, and Identity: Cross National and Comparative Perspectives", London and New York: Routledge, 2016, p. 174.</ref><ref></ref>

=== חיים אישיים ===
ג'ורדנו היה נשוי שלוש פעמים. אשתו הראשונה הלגה נפטרה מסרטן ב-1984. הוא ואשתו השנייה, טנג'ה, התגרשו ב-1988 לאחר שנה ביחד. הוא היה נשוי לאשתו השלישית, רוזוויטה אברהאן (Roswitha Everhan), מ-1994 ועד מותה מסרטן ב-2002. הוא גר בקלן. ג'ורדנו היה חבר קרוב של העיתונאי הגרמני-אמריקאי השחור הנס מסקואה (Massaquoi) מאז ימיהם כנערי סווינג בהמבורג בזמן המלחמה.

ג'ורדנו נפטר ב-10 בדצמבר 2014, בגיל 91, מסיבוכים בעקבות שבר בירך.<ref name="Online 2014"></ref><ref name="DW.COM"></ref>

בהמבורג נקראה כיכר על שמו, Piazzetta-Ralph-Giordano ב-Barmbek-Nord.

== קישורים חיצוניים ==

* [https://whoswho.de/bio/ralph-giordano.html ביוגרפיה באתר whoiswho.de] 

== הערות שוליים ==

קטגוריה:ניצולי השואה
קטגוריה:עיתונאים גרמנים
קטגוריה:גרמנים שנולדו ב-1923
קטגוריה:גרמנים שנפטרו ב-2014
מריה פרס

מריה פרס גרסיה (בספרדית: María Pérez García; נולדה ב-29 באפריל 1996) היא אתלטית ספרדייה, אלופת העולם (בודפשט 2023) בהליכה ל-20 ק"מ ובהליכה ל-35 ק"מ, אלופת אירופה (ברלין 2018) בהליכה ל-20 ק"מ ושיאנית העולם בהליכה ל-35 ק"מ.

== ביוגרפיה ==

=== 2017 ===
באליפות העולם שנערכה בלונדון, הממלכה המאוחדת באוגוסט סיימה במקום עשירי בהליכה ל-20 ק"מ בתוצאה של 1:29:37 שעות.

=== 2018 ===
==== אלופת אירופה ====
באליפות אירופה שנערכה בברלין, גרמניה באוגוסט זכתה במדליית זהב בהליכה ל-20 ק"מ בשיא לאומי ושבישא אליפות חדש של 1:26:36 שעות, לפני אנז'קה דרהוטובה מצ'כיה (1:27.03 שעות) ואנטונלה פאלמיסאנו מאיטליה (1:27.30 שעות)

=== 2019 ===
באליפות העולם שנערכה בדוחה שבקטר באוקטובר סיימה במקום שמיני בהליכה ל-20 ק"מ בתוצאה של 1:35:43 שעות.

=== 2021 ===
==== מקום רביעי באולימפיאדת טוקיו ====
באולימפיאדת טוקיו שנערכה באוגוסט סיימה במקום רביעי בהליכה ל-20 ק"מ בתוצאה של 1:30:05 שעות.

=== 2022 ===
באליפות העולם שנערכה ביוג'ין שבאורגון, ארצות הברית ביולי היא נפסלה בתחרות להליכה ל-20 ק"מ.

==== פעם שנייה ברציפות אלוף אירופה ====
באליפות אירופה שנערכה במינכן, באוגוסט היא נפסלה בתחרות להליכה ל-20 ק"מ. 

=== 2023 ===
====שיאנית העולם====
באליפות אירופה להליכה תחרותית קבוצתית שנערכה בפודברדי, צ'כיה ב-21 במאי 2023 היא זכתה במדליית זהב בהליכה ל-35 ק"מ בשיא עולם חדש של 2:37:15 שעות, לפני חברותיה לנבחרת רקל גונזלס (2:45:42 שעות) וכריסטינה מונטסינוס (2:45:58 שעות).

==== אלופת העולם ====
באליפות העולם שנערכה בבודפשט, הונגריה באוגוסט זכתה בשתי מדליות זהב, בהליכה ל-20 ק"מ בתוצאה של 1:26.51 שעות, לפני ג'מימה מונטאג מאוסטרליה (1:27.16 שעות) ואנטונלה פאלמיסאנו מאיטליה (1:27.26 שעות) ובהליכה ל-35 ק"מ בשיא אליפות חדש של 2:38:40 שעות, לפני קימברלי גרסיה מפרו (2:40:52 שעות) ואנטיגוני דריסביוטיס מיוון (2:43:22 שעות).

== שיאים אישיים ==
===אצטדיון===
* 3000 מטר הליכה: 12:00.87 דקות (2018)
* 5000 מטר הליכה: 20:28.17 דקות (2022)
* 10000 מטר הליכה: 43:42.04 דקות (2021)
===כביש===
* 10 ק"מ הליכה: 43:36 דקות (2021)
* 20 ק"מ הליכה: 1:25:30 שעות (2023)
* 35 ק"מ הליכה: 2:37:15 שעות (2023), שיא עולם

== קישורים חיצוניים ==

קטגוריה:הלכים
קטגוריה:אתלטים ספרדים
קטגוריה:אלופות עולם באתלטיקה
קטגוריה:אלופות אירופה באתלטיקה
קטגוריה:מתחרות בהליכה תחרותית באולימפיאדת טוקיו (2020)
קטגוריה:נושאי דגל ספרד באולימפיאדה
קטגוריה:ספרדיות שנולדו ב-1996
קטגוריה:ספרדים שנולדו ב-1996
יחסי הרפובליקה העממית של דונצק – קוריאה הצפונית

יחסי הרפובליקה העממית של דונצק ושל קוריאה הצפונית היו היחסים הדו-צדדיים הרשמיים בין הרפובליקה העממית של דונצק ובין הרפובליקה הדמוקרטית העממית של קוריאה (קוריאה הצפונית). קוריאה הצפונית הכירה לראשונה בדונצק ב-2022, המדינה השלישית לעשות כך (אחרי רוסיה וסוריה)<ref></ref>. לרפובליקה העממית של דונצק מעולם לא הייתה שגרירות בקוריאה הצפונית, ולקוריאה הצפונית מעולם לא הייתה שגרירות בדונצק. היחסים נוהלו על ידי השגרירויות של שתי המדינות ברוסיה.

== היסטוריה ==
קוריאה הצפונית לראשונה הכירה בעצמאותן של הרפובליקה העממית של דונצק וברפובליקה העממית של לוגנסק ב-13 ביולי 2022, מספר חודשים לאחר תחילת הפלישה הרוסית לאוקראינה. כתגובה, אוקראינה הפסיקה את יחסיה עם קוריאה הצפונית באותו היום<ref></ref><ref></ref>.

ב-29 ביולי, נפגש שגריר קוריאה הצפונית לרוסיה סין הונג צ'ול (Sin Hong Chol) עם שליחת דונצק לרוסיה, אולגה מאקיבה. השניים שוחחו על שיתוף כלכלי בין המדינות<ref></ref>.

== נציגויות דיפלומטיות ==
* לרפובליקה העממית של דונצק לא הייתה שגרירות בקוריאה הצפונית, והיחסים נוהלו על ידי שליח דונצק לרוסיה.
* לקוריאה הצפונית לא הייתה שגרירות ברפובליקה העממית של דונצק, והיחסים נוהלו על ידי שליח קוריאה הצפונית לרוסיה.

== ראו גם ==
* יחסי אוקראינה–קוריאה הצפונית
* יחסי הרפובליקה העממית של דונצק–רוסיה

== הערות שוליים ==
סיוורט מאנסוורק

סיוורט הגהיים מאנסוורק (בנורווגית: Sivert Heggheim Mannsverk; נולד ב-8 במאי 2002 באוברה ארדאל שבנורווגיה) הוא כדורגלן נורווגי המשחק בעמדת הקשר האחורי בקבוצת מולדה מליגת העל הנורווגית.

== קריירת מועדונים ==
מאנסוורק גדל במחלקת הנוער של סונגדאל. בשנת 2019 החל לשחק בקבוצה הבוגרת של המועדון במסגרת ליגת המשנה הנורווגית.

ב-28 ביולי 2021 חתם מאנסוורק על חוזה לארבע שנים במולדה מליגת העל הנורווגית. הוא הבקיע את שער הניצחון בגמר הגביע הנורווגי לעונת נגד בודה/גלימט, בו ניצחה מולדה בתוצאה 1-0. בנוסף זכה עם המועדון באליפות נורווגיה לעונת .

ב-31 באוגוסט 2023 חתם באייאקס מליגת העל ההולנדית.

== קריירה בינלאומית ==
מאנסוורק נכלל בסגל נבחרת נורווגיה עד גיל 21 לטורניר אליפות אירופה עד גיל 21 בשנת 2023, וערך הופעה אחת בטורניר.

== תארים ==
;מולדה
* אליפות נורווגיה (1): 2022
* הגביע הנורווגי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני מולדה
קטגוריה:כדורגלני אייאקס
קטגוריה:ספורטאים זרים בהולנד
קטגוריה:נורווגים שנולדו ב-2002